Ilya Prigogine

Ilya Prigogine (; * 25. január 1917, Moskva, Rusko – † 28. máj 2003, Brusel, Belgicko) bol belgický fyzik a chemik židovského pôvodu narodený v Rusku. V roku 1977 získal Nobelovu cenu za chémiu za rozpracovanie termodynamiky nerovnovážnych, nezvratných systémov.

 Životopis 
Od roku 1950 bol profesorom na Slobodnej univerzite Brusel a od 1970 na Texaskej univerzite v Austine. Okrem problémov termodynamiky sa zaoberal aj problémami prenosu informácie.

Prigogine odvodzuje z niektorých fyzikálnych teórií všeobecnejšie dôsledky a z výsledkov svojho skúmania vývoja modernej vedy odvodzuje závery týkajúce sa formy paradigmy súčasnej vedy; najmä vývoj kvantovej mechaniky vytvára novú epistemologickú situáciu: klasický model vedy, ktorý izoluje človeka ako poznávajúcu bytosť od prírody, musí byť nahradený modelom „novej aliancie“, v ktorom bude rehabilitovaný prirodzený svet.

Výskum nezvratných procesov najmä v neizolovaných systémoch priviedol Prigogina k záveru, že po prekročení určitého prahu nestability sa objavuje samoorganizácia, spontánna aktivita zvaná disipatívna organizácia.

Problém stability priviedol Prigogina k novej koncepcii objektu: fungovanie disipatívnych štruktúr sa nedá vysvetliť bez odkazu na nepredvídateľné prvky.

 Diela 
 Ilya Prigogine & Isabelle Stengers Order out of Chaos: Man's new dialogue with nature, 1984, Flamingo, ISBN 0-00-654115-1
 Ilya Prigogine From Being To Becoming, 1980, Freeman, ISBN 0-7167-1107-9
 G. Nicolis and Ilya Prigogine Self-Organization in Non-Equilibrium Systems, 1977, Wiley, ISBN 0471024015
 I. Prigogine Thermodynamics of Irreversible Processes Second Edition, 1961, Wiley, Library of Congress Catalog Card Number 61-12683
 I. Prigogine (Editor-in-Chief), Chaotic Dynamics and Transport in Fluids and Plasmas, 1993,ISBN 0-88318-923-2. Resaarch Trends in Physics Series founded by V. Alexander Stefan and published by the American Institute of Physics Press (presently * Springer , New York)
 Ilya Prigogine, End of Certainty, 1997, The Free Press, ISBN 0-684-83705-6

 Externé odkazy 
 Ilya Prigogine na stránke Nobelovej ceny

 Zdroj 


Kategória:Belgickí chemici
Kategória:Belgickí fyzici
Kategória:Ruskí fyzici
Kategória:Ruskí chemici
Kategória:Chemici židovského pôvodu
Kategória:Vyučujúci na University of Chicago
Kategória:Nositelia Nobelovej ceny za chémiu
Kategória:Belgickí nositelia Nobelovej ceny
Kategória:Ruskí nositelia Nobelovej ceny
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Držitelia čestných doktorátov
Kategória:Ruské osobnosti židovského pôvodu
Kategória:Belgické osobnosti židovského pôvodu
Kategória:Osobnosti z Moskvy